jkorsvik/nowiki_second_scrape_merged huggingface dataset:
Ashley-piercing

Ashley-piercing er en labret- og leppe frenulum-piercing, der piercingen går vertikalt fra munnhulen og ut gjennom underleppen (istedenfor fra ytterhuden hos vertikal labret). Denne piercingen er sjelden og unik, da bare en side av piercingen delevis vises.
Det eneste smykket som passer til dette er en krummet barbell.
Alternative piercingstilerer av Ashley-piercing er slangebitt, edderkoppbitt og hoggormbitt.


== Historie ==
Denne piercingen er en videreutvikling av vertikal labret-piercingen som i utgangspunktet ble utført feil.


== Behandling ==


=== Utføring ===
Denne piercingene er relativt lett å utføre. Grotiden er fra seks til åtte uker. Det er viktig å ikke treffe noen av de mange arteriene i underleppen under piercingen.


=== Risiko ===

Risikoen ved denne piercingen er at den ene siden kan gro inn i leppen. Dette kan hindres ved riktig piercing og riktig smykke.
Et problem med denne piercingen er at den gjøre skader på tennene, ved at ringen eller barbellen sliter på tennene. En måte å forhindre dette på er å bruke smykker laget av glass, tre, bioplast eller PTFE.


=== Etterbehandling ===
For etterbehandling av en slik piercinger er det vanlig å bløte piercing opp med en litt saltholdig væske to til tre ganger daglig. Bløt såret i tre til fire minutter og man hindrer blod og lymfeubehag på grunn av smykket (dette gjøres på begge sider). Det er her viktig at blandingsforholdet er riktig. Fjern så restene med en bomullspinne, og sett så smykket rolig igjennom piercingen.
Andre ting man kan gjøre er å skylles piercingen med antibakterielt munnvann to til tre ganger daglig, så såret gror fortere. Det er her viktig at munnvannet ikke inneholder alkohol. Man bør også unngå røyking, alkohol og mat med mye krydder til piercingen har grodd helt til.


== Referanser ==


== Eksterne lenker ==
Ashley-piercing hos Encyclopedia BMEzine
Weschnitz

Weschnitz er en elv i Baden-Württemberg og Hessen i Tyskland og en av sideelvene til Rhinen fra høyre med en lengde på 60 kilometer. Den har sitt utspring i Odenwald i kommunen Grasellenbach. 
Elven renner først nordover et lite stykke før den snur sørvestover og gjennom Fürth, Rimbach, Mörlenbach, Birkenau og Weinheim, hvor den snur nordvestover og deler seg i to grener. Ved Lorsch renner de to grenene sammen igjen. Nordvest for atomkraftverket Kernkraftwerk Biblis munner Weschnitz ut i Rhinen.
Modau

Modau er en elv sør i Hessen i Tyskland og er en av sideelvene til Rhinen fra høyre med en lengde på 30 kilometer. Elven har sitt utspring i Odenwald ved Neunkircher Höhe og renner nordover gjennom flere landsbyer i kommunen Modautal, for så å renne videre gjennom Ober-Ramstadt og vestover til Stockstadt. Her renner Modau langs ytterkanten av naturreservatet Kühkopf-Knoblochsaue, hvor den så munner ut i Rhinen.
Vuelta a España 2009

Vuelta a España 2009 var den 64. utgaven av sykkelrittet Vuelta a España. Rittet startet 29. august i Assen i Nederland, og de fire første etappene foregikk i Nederland. Fjerde etappe endte i Belgia. Rittet ble avsluttet i Madrid 20. september. André Greipel vant fire etapper, og Alejandro Valverde vant rittet sammenlagt.


== Deltakere ==
Se også Liste over utøvere i Vuelta a España 200929 lag søkte om deltakelse, av dem ble 21 invitert. Katjusja og Fuji-Servetto var de eneste ProTour-lagene som ikke ble invitert, men Fuji-Servetto anket til CAS og fikk medhold.
Fabian Cancellara (Saxo Bank), Tyler Farrar, David Millar og Julian Dean (Garmin-Slipstream) og Charlie Wegelius (Silence-Lotto) stilte alle til start i sin tredje Grand Tour for sesongen, men det var bare de to sistnevnte som hadde fullført de to foregående rittene. Wegelius brøt underveis, og Dean ble dermed den eneste rytteren som fullførte alle de tre Grand Tours i 2009. Totalt var det 198 ryttere fra 32 nasjoner til start.


== Etapper ==


== Trøyene dag for dag ==


== Resultater ==


=== Sammenlagt ===


=== Poengkonkurransen ===


=== Klatrekonkurransen ===


=== Kombinasjonskonkurransen ===


=== Lagkonkurransen ===


== Referanser ==


== Eksterne lenker ==
(es) Offisielt nettsted 
(en) Vuelta a España 2009 – kategori av bilder, video eller lyd på Commons
Oruro

For departementet med samme navn, se Oruro (departement)
Oruro er hovedstaden i departementet Oruro i Bolivia og har 216 706 innbyggere. Byen ligger omtrent midt mellom La Paz og Sucre, om lag 3710 meter over havet.


== Historie ==

Området ble bosatt i 1595 av spanjoler som var interesserte i områdets sølvforekomster, og byen ble grunnlagt av spanjoler som ønsket å gjøre den til sentrum for sølvgruvedrift i Uros-regionen. På den tiden het byen Real Villa de Don Felipe de Austria, etter den spanske monarken Filip III. Da sølvforekomstene ble oppbrukt, ble byen forlatt, men på slutten av 1800-tallet ble byen gjenopprettet, nå som et tinngruvesenter. I en periode var gruven La Salvadora den viktigste kilden for tinn i verden. Gradvis tok også denne forekomsten slutt, og Oruro opplevde igjen en nedgang. I dag har byen et årlig karneval som tiltrekker seg en stor mengde turister og anses som et av de viktigste kulturelle arrangementene i Sør-Amerika.
Byen har fått sitt navn etter indianerstammen Uru-Uru.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Odenwald

Odenwald er et fjellområde sør i Hessen og nord i Bayern og Baden-Württemberg i Tyskland. Navnet kan ha sitt opphav som Odins Wald («Odins skog»), men «Odes' skog» er sannsynligvis riktigere. 
Odenwald grenser til elven Neckar i sør og til elven Main i øst og heller slakt mot nord og vest. Den høyaste toppen er Katzenbuckel på 626 moh. Odenwald er et friluftsted for innbyggere i Mannheim og Frankfurt, og er kjent for den rene luften. Det har tidligere vært etne helsesanatorium her av nettopp den grunn. I skogene kan man finne blåbær, jordbær og sopp. 
Det finnes flere vakre landsbyer i området, som Weinheim ved Bergstraße og Michelstadt sentralt i Odenwald. Her finner man brosteinsbelagte gater og arkitektur fra middelalderen. Området har relativt få turister, men byspredning og forurensning har blitt et økende problem i utkanten av området.


== Litteratur ==
Schmitthenner, Adolf (1999, første gang utgitt 1927). Das deutsche Herz. Hirschhorn: Stadt Hirschhorn. ISBN 3-927409-00-6.  
Bergengrün, Werner (2002, første gang utgitt 1908). Das Buch Rodenstein. Frankfurt am Main: Insel. ISBN 3-927409-00-6.  


== Eksterne lenker ==
(en) Odenwald – kategori av bilder, video eller lyd på Commons 
Odenwald.de – Offisiell nettside til Odenwald-Regional-Gesellschaft (OREG)
Wisper

Wisper er en elv i Hessen vest i Tyskland og en av sideelvene til Rhinen fra høyre med en lengde på 30 kilometer. Elven har sitt utspring vest i Taunus i Rheingau-Taunus-Kreis nær et lite tettsted kalt Wisper. 
Elven renner sørvestover gjennom den tett skogkledde dalen med noen ruiner av slott fra middelalderen. Det omliggende området er et populært friluftsområde, og den kunstig innsjøen Wispersee er fylt med ørret og er et populært fiskested. Wisper munner ut i Rhinen ved Lorch.
Kolbein Lauring

Kolbein Widrik Lauring (født 15. juni 1914, død 31. mai 1987) var aktiv i motstandsbevegelsen under den andre verdenskrig.
Lauring vokste opp på Ljan, utenfor Oslo, hvor han var barndomsvenn med Max Manus. De to var også sammen under førstegangstjenesten og i vinterkrigen. De deltok også sammen i kampene ved Kongsvinger under angrepet på Norge i 1940.
Sammen med Max Manus, Gregers Gram og Gunnar Sønsteby ga han ut den illegale avisen Vi vil oss et land. I 1941 ble Lauring arrestert av Gestapo, og sendt til Grini hvor han satt i to år og ni måneder. Da han slapp ut, begynte han igjen med illegal aktivitet, og sammen med Manus deltok han i flere aksjoner de siste to år av krigen. Fra 1944 var han med i sabotasjegruppa Oslogjengen.
Lauring giftet seg i 1944 med Kari Lauring, som ble tildelt den britiske King's Medal for Courage in the Cause of Freedom for sin krigsinnsats.Han var også ansatt i Manus sitt kontormaskinfirma Max Manus A/S etter krigen.Kolbein Lauring er begravet på Nordstrand kirkegård.
I filmen Max Manus fra 2008 ble han spilt av Christian Rubeck.


== Utmerkelser ==
Lauring ble tildelt St. Olavsmedaljen med ekegren for sin innsats for fedrelandet under andre verdenskrig. For innsatsen som livvakt for kongefamilien i frigjøringsdagene 1945 ble Lauring, sammen med atten andre livvakter, tildelt H.M. Kongens erindringsmedalje med spenne «1940–1945» i 1946.


== Referanser ==


== Eksterne lenker ==
Oslogjengen.no - Kolbein Lauring
Levva livet!

Levva livet! er et musikkalbum fra 1984 med Åge Aleksandersen. Albumet lå i 37 uker på VG-lista i 1984/1985 med førsteplass som beste plassering. Albumet var tidenes mest solgte album i Norge med over 260 000 solgte eksemplarer. Denne rekorden er bare slått av Sissel Kyrkjebøs album Glade Jul, som kom ut i 1987.


== Sporliste ==
«Levva livet!» (Aleksandersen) – 4:34
«Va det du, Jesus» (Aleksandersen) – 4:28
«Regnbuen og luftslottet» (Aleksandersen) – 4:45
«Æ like ikke» (Aleksandersen) – 4:26
«Café farvel» (Aleksandersen) – 4:36
«Lys og varme» (Aleksandersen) – 5:05
«Hvis du rekke ut ei hand» (Aleksandersen) – 3:52
«Fire pils og en pizza» (Aleksandersen) – 4:05
«Fremmed fugl» (Aleksandersen) – 5:44


== Medvirkende ==


=== Åge & Sambandet ===
Åge Aleksandersen – vokalist, gitar, låtskriver, produsent
Tor Evensen – bassist, kor
Lasse Hafreager – tangenter, kor
Gunnar Pedersen – gitarer, kor
Bjørn Røstad – saksofon, tamburin, kor, vokal
Kaare Skevik – trommeslager
Knut Stensholm – trommeslager


=== Andre ===
Erling Berg - grafisk design
Jens O. Sunde - administrasjon
Nils Toldnes - fotograf
Roger Valstad - tekniker


== Referanser ==


== Eksterne lenker ==
(en) Levva livet! på Discogs 
(en) Levva livet! på MusicBrainz 
(en) Levva livet! på Spotify
Wied (elv)

Wied er en elv i Rheinland-Pfalz i Tyskland og en av sideelvene til Rhinen fra høyre med en lengde på 102 kilometer. Elven renner hovedsakelig sørvestover gjennom Westerwald og har sitt utspring nær Dreifelden. Wied renner gjennom Altenkirchen, Neustadt og Waldbreitbach før den munner ut i Rhinen ved Neuwied.


== Eksterne lenker ==
(en) Wied (river) – kategori av bilder, video eller lyd på Commons
Düssel

Düssel er en elv i Nordrhein-Westfalen i Tyskland og en av sideelvene til Rhinen fra høyre. Elven har sitt utspring mellom Wülfrath og Velbert. Den renner vestover gjennom Neandertal, der de første fossilene av neandertalerne ble funnet i 1856. Düssel munner ut i Rhinen ved Düsseldorf, og navnet Düsseldorf stammer fra elven, der dorf betyr liten by.


== Litteratur ==
Bongard, Johann Heinrich (1835). Wanderungen zur Neandershöhle – Eine topographische Skizze der Gegend von Erkrath an der Düssel. Düsseldorf: Arnz & Comp. ISBN 3-922055-19-2.
Lippe (elv)

Lippe er en elv i Nordrhein-Westfalen i Tyskland og en av sideelvene til Rhinen fra høyre med en lengde på 220 kilometer. Elven har sitt utspring ved kanten av Teutoburger Wald i Bad Lippspringe nær byen Paderborn. Den renner vestover gjennom Paderborn, Lippstadt og så nordover langs kanten av Ruhrområdet gjennom byene Hamm, Lünen, Haltern og Dorsten. Elven munner ut i Rhinen ved Wesel.
På grunn av avløpsvann fra industrien og oppretting av elveløpet var Lippe i en økologisk utfordrende tilstand. For tiden blir det gjort tiltak for å gjenopprette dyrelivet i elven. Området Kreis Lippe er kalt opp etter elven, og dette var en delstat i Det tysk-romerske riket og er i dag et landkreis i Nordrhein-Westfalen. 


== Eksterne lenker ==
(en) Lippe River – kategori av bilder, video eller lyd på Commons 
(en) Lippe – galleri av bilder, video eller lyd på Commons
Zenny de Azevedo

Zenny de Azevedo kjent som Algodão (født 1. mars 1925 i Rio de Janeiro, død 10. mars 2001) var en brasiliansk basketballspiller som deltok i flere olympiske leker, 1948 i London, 1952 i Helsingfors, 1956 i Melbourne og 1960 i Roma.
Algodão vant en olympisk bronsemedalje i basketball i OL 1948 i London. Han var med på det brasilianske laget som kom på tredjeplass i basketturneringen bak USA og Frankrike. Det var andre gang som basketball sto på det olympiske programmet, 23 lag deltok i turneringen. Brasil vant over Tsjekkoslovakia i kvartfinalen, men tapte semifinalen til Frankrike med 33-45 som siden tapte finalen til USA. Brasil beseiret Mexico i bronsefinalen med 52-47.
Tolv år senere, i OL 1960 i Roma, vant Algodão sin andre olympiske bronsemedalje i basketball med Brasil.


== OL-medaljer ==
1948  London –  Bronse i basketball  Brasil
1960  Roma –  Bronse i basketball  Brasil


== Referanser ==


== Eksterne lenker ==
(en) Zenny de Azevedo – Olympedia 
(en) Zenny de Azevedo – Sports-Reference (OL-resultater – arkivert) 
(en) Zenny de Azevedo – databaseOlympics.com (arkivert) 
(pt) Zenny de Azevedo – Brasils olympiske komité 
(en) Zenny de Azevedo – FIBA 
(en) Zenny de Azevedo – FIBA 
(en) Zenny de Azevedo – FIBA
Myklebustdalen (Gloppen)

Denne artikkelen gjelder Myklebustdalen i Gloppen. For andre daler med samme navn se Myklebustdalen (andre betydninger) 
Myklebustdalen er en dal beliggende øst i Gloppen kommune. Dalen er en v-dal med svært bratte fjellsider, og ligger nord/sør fra Byrkjelo til Stardalen i Jølster. Sanddalsvatnet ligger i bunnen av dalen, omringet av frodige jordbruksområder.
Sandal kraftverk ligger overfor Sandalsvatnet, og nytter fallet i Sandalselva i sin produksjon. Det finnes flere elver og fossefall i området som er egnet for lokale private kraftverk, men av hensyn til naturvern lar disse planene vente på seg. Spirefossen er en slik foss med et fall fra breen på 690 meter.
En rekke av fjella i området er kjente for sine høye fall mot dalen. Myklebustbreen dekker fjella mot øst, der fjellet Snønipa utgjør det høyeste punktet. Vora er et sagnomsust fjell i området som ble knyttet til hekseprosessene i Nordfjord. Det ble fortalt at heksene møttest til sabbat på dette fjellet. Tre navngitte kvinner ble brent på bålet etter beskyldninger om at de hadde møtte selveste djevelen på Vora.


== Kjente myklebustdølar ==
Jakob J. Myklebust (1851–1922), ordfører i Breim kommune
Jakob J. Myklebust (1881–1974), ordfører i Breim kommune


== Referanser ==


== Eksterne lenker ==
Naturvernforbundet: Myklebustdalen, Sandalsvatnet og fjella
Alan Cunningham

Alan Gordon Cunningham (født 1. mai 1887, død 30. januar 1983) var en britisk general, kjent for seieren over italienske styrker under felttoget i Øst-Afrika. Han er den yngre broren av admiralen Andrew Cunningham.


== Tidlig karriere og første verdenskrig ==
Cunningham ble født i Dublin i Irland. Han ble utdannet ved Cheltenham College og Royal Military Academy før han ble hæroffiser i 1906. Under første verdenskrig tjenestegjorde han i Royal Horse Artillery og mottok et Military Cross i 1915 og en Distinguished Service Order i 1918.
I 1937 ble artillerikommandør i 1. infanteridivisjon. I 1938 ble han forfremmet til Generalmajor (Major-general) og sjef for 5. luftverndivisjon.


== Andre verdenskrig ==
I begynnelsen av andre verdenskrig kommanderte, i korte perioder, Cunningham flere infanteridivisjoner i Storbritannia før han ble forfremmet til generalløytnant (lieutenant-general) og kommandør for de britiske og samveldestyrker i Britisk Øst-Afrika.
Under Felttoget i Øst-Afrika fikk Cunningham ordre av general Archibald Wavell (øverstkommanderende for Midtøstenkommandoen) å gjenerobre Britisk Somaliland og erobre Addis Abeba i Etiopia fra italienerne. Samtidig skulle generalløytnant William Platts styrker i Sudan rykke inn i Etiopia gjennom Eritrea. Cunninghams fremrykking startet med okkupasjonen av havnebyene Kismayo og Mogadishu ved kysten av Italiensk Somaliland. De italienske styrkene hadde allerede trukket seg tilbake videre inn i landet. 6. april 1941 entret Cunninghams styrker Addis Abeba. 11. mai møtte Cunninghams nordligste styrker, under ledelse av den sørafrikanske brigader Dan Pienaar, Platts styrker under generalmajor Mosley Mayne under beleiringen av Amba Alagi. 20. mai mottok Mayne den italienske hæren i Øst-Afrikas, under ledelse av Amedeo av Aosta, kapitulasjon ved Amba Alagi.
Cunninghams felttog var raskt og resulterte i 50 000 krigsfanger og kun 500 egne omkomne.På grunn av suksessen i Øst-Afrika ble Cunningham utnevnt til sjef for den nye Åttende armé i Nord-Afrika i august 1941. Hans første oppgave var fra 18. november å lede general Claude Auchinlecks offensiv igjennom den libyske ørkenen. Felttoget støtte fort på problemer som gjorde at Cunningham ville avbryte felttoget. Hans overordnede delte ikke denne oppfatningen og han ble avsatt. Han returnerte til Storbritannia og tjenestegjorde først som kommandant for forsvarshøyskolen (the Staff College) (1942), så som øverstkommanderende i Nord-Irland (1943) og Øst-England (1944).
Cunningham ble adlet i 1941. Han ble utnevnt til ridder storkors av Sankt Mikaels og Sankt Georgs orden og ridder kommandør av Order of the Bath.


== Etter andre verdenskrig ==
Etter andre verdenskrig returnerte Cunningham, som i 1945 var blitt forfremmet til general i 1945, til Midtøsten som Høykommissær til det britiske Palestinamandatet fra 1945 til 1948. I 1948 utløp det britiske mandatet og staten Israel ble opprettet.
Cunningham døde i Tunbridge Wells i Kent i England.


== Referanser ==
Oude IJssel

Oude IJssel, eller Alte Issel på tysk, (begge navnene betyr «Gamle IJssel») er en elv i Tyskland og Nederland og er en av sideelvene til IJssel fra høyre med en lengde på 80 kilometer. IJssel er en av grenene i Rhindeltaet og Oude IJssel var den øvre leien til IJssel frem til man gravde ut en kanal til Rhinen, sannsynligvis i romertiden. 
Rhinen ble da det største bidraget til IJssel, selv om relativt lite av vannet i Rhinen renner denne veien og inn i IJssel–systemet. Forskjellige sideelver kan likevel gi ganske mye vann til den totale vannføringen i elven, for eksempel elvene Berkel og Schipbeek. IJssel er den eneste grenen av Rhindeltaet som mottar sideelver istedenfor å spre seg ut i flere grener. Bare nær munningen av IJssel deler den seg opp i flere grener i det mindre IJsseldeltaet.
Kilden til Oude IJssel ligger nær Borken i Nordrhein-Westfalen i Tyskland. Elven renner først sørvestover før den nesten når Rhinen nær Wesel, hvor den snur nordvestover. Etter Isselburg krysser elven grensen til Nederland (og provinsen Gelderland). Elven fortsetter ved å renne gjennom Doetinchem før den munner ut i IJssel ved Doesburg.


== Litteratur ==
Busch, Wilhelm & Kreymann, Heinrich (1835). Die Issel und ihre Fischfauna: Erkundungen an einem Fliessgewässer in Nordrhein-Westfalen. Kleve: Boss. ISBN 3-89413-998-6. CS1-vedlikehold: Flere navn: forfatterliste (link)
Nada Surf

Nada Surf er et amerikansk band, stiftet i New York, USA i 1992 av Matthew Caws og Daniel Lorca. De er kanskje mest kjent for sangen «Popular» fra debutalbumet High/Low som ble gitt ut i 1996.


== Diskografi ==
1996: High/Low
1998: The Proximity Effect
2002: Let Go
2005: The Weight Is a Gift
2008: Lucky
2010: If I Had A Hi-Fi


== Medlemmer ==
Matthew Caws – vokal/gitar
Daniel Lorca – bassgitar/bakgrunnsvokal
Ira Elliot – trommer/bakgrunnsvokal


== Eksterne lenker ==
(en) Offisielt nettsted 
(en) Nada Surf – kategori av bilder, video eller lyd på Commons 
(en) Nada Surf på Internet Movie Database 
(en) Nada Surf på Discogs 
(en) Nada Surf på MusicBrainz 
(en) Nada Surf på SoundCloud 
(en) Nada Surf på Spotify 
(en) Nada Surf på Songkick 
(en) Nada Surf på Last.fm 
(en) Nada Surf på Genius — sangtekster 
(en) Nada Surf på AllMusic 
(en) Offisiell Myspace-side
Berkel

Berkel er en elv i Nederland og en av sideelvene til IJssel. Elven har sitt utspring i Billerbeck i Tyskland nær byen Münster i Nordrhein-Westfalen, og krysser grensen til Nederland nær Vreden (Tyskland) og Rekken (Nederland). Herfra renner elven gjennom provinsen Gelderland og munner ut i IJssel ved Zutphen etter om lag 110 km.
Før jernbanen kom til området var Berkel en stor transportåre for varer fra Münster til Eibergen, Borculo og Zutphen, transportert i båter med flat bunn kalt Berkelzompen. I 1950-årene ble den nederlandske delen av elven kanalisert for å hindre flom og for å bedre dreneringen. I nyere tid har de gamle svingene i elva blitt ført tilbake i sitt naturlige leie.


== Byer langs elven ==
Tyskland: Billerbeck, Coesfeld, Gescher, Stadtlohn og Vreden
Nederland: Eibergen, Borculo, Lochem, Almen og Zutphen


== Referanser ==
Avondale (Harare)

Avondale er en forstad til Harare i Zimbabwe. Avondale, som ligger cirka 3,5 km nord for Harare sentrum, ble forstad i 1903 og er dermed Harares eldste forstad. Avondale besto i begynnelsen kun av en gård som produserte melk og har sitt navn etter Avondale i County Wicklow i Irland. Avondale ble innlemmet i Harare kommune i 1934.
Den første offisielle ekteskapsinngåelsen i Zimbabwe fant sted på Avondale-gården i 1894 da greve de la Panouse giftet seg med Fanny Pearson (grevinne Bilie). Grevinne Billie styrte gården og forsynte Harare (da Salisbury) med 100 flasker melk til dagen og 50 kilo smør i uken.
Avondale har vokst og omfatter i dag også et område kalt Avondale West. 
I Avondale finnes et kjøpesenter, med to supermarkeder, et loppemarked, tre kinoer og flere restauranter, inkludert The Italian Bakery, Scoop, Nando's, XO, Faith Wear og andre butikker og virksomheter.
Schipbeek

Schipbeek er en elv i Nederland og en av sideelvene til IJssel. Elven er også en fortsettelse av Buurser Beek.
Den virkelige kilden til Schipbeek ligger i Tyskland vest i Nordrhein-Westfalen, i Ahauser Aa, som Alstätter Aa, Buurser Beek som til slutt er forbundet med Schipbeek.
Borrowdale (Harare)

Borrowdale er en velstående forstad nord i Harare i Zimbabwe.


== Kontrovers ==
I 2006 ble flere innbyggere (inkludert britiske aristokrater) av den for det meste velstående hvite forstaden kastet ut fra sine hjem på grunn av nærheten til Mugabes nye hjem i forstaden. I 2007 kom forstaden igjen i søkelyset da det ble meldt om at 100 hovedsakelig hvite ungdommer hadde blitt arrestert under et raid mot nattklubben Glow Nightclub. De ble transportert i to politibusser og avholdt på politikammeret i sentrum av Harare. Ifølge øyevitner ble flere av ungdommene angrepet av politiet. I 2008 meldte The Guardian om stadig mer fiendtlig innstilte holdninger til det urbane hvite samfunnet i Zimbabwe.


== Referanser ==
Federbach

Federbach er en elv i Baden-Württemberg i Tyskland og er en av sideelvene til Rhinen med en lengde på 27 kilometer. Elven renner mellom Karlsruhe og Rastatt. Federbach ble i 1900 lagt om mellom Bietigheim og Durmersheim til en nytt elveleie som lå lenger øst enn det opprinnelige leiet. Denne Federbachkanalen ble utvidet i bredden i 1929.
Gullrush

Et gullrush er en periode med febrilsk migrasjon av arbeidere inn til et område med drivverdige forekomster av gull eller andre edle mineraler. Åtte gullrush fant sted i løpet av 1800-tallet, i Argentina, Australia, Brasil, Canada, Chile, New Zealand, Sør-Afrika og USA.
Et typisk tegn ved gullrushene var ideen at hvem som helst kunne finne store mengder gull, og en enkeltperson kunne bli rik over natten. Den historiske betydningen av gullrushene har gjort at begrepet også blir brukt rundt hvilke som helst kapitalistiske økonomisk foretak der deltakerne konkurrerer med hverandre i et åpenbart lukrativt nytt marked, ofte forårsaket av teknologiske nyvinninger.


== Se også ==
Klondike-gullrushet
Skromma kraftverk

Skromma kraftverk er en kraftstasjon eid av Sjøfossen Energi og ligger i Gildeskål kommune i Nordland, ca. 12 mil sør for Bodø. Kraftverket henter vann fra Skromdalsvatnene.
Kraftverket er et elvekraftverk, og ble bygd i 2007-2008. I desember 2008 var kraftverket under innkjøring.
Det er installert en peltonturbin med effekt på 2,5 MW. Årsproduksjon er 9,7 GWh.
Vann til kraftverket føres ned fra Nedre Skromdalsvatn gjennom en 250m lang tunnel med diameter på 77cm.  


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Salten kraftsamband